දිස්ත්රික්ක 24ට විවෘත ප්රජා විශ්වවිද්යාල 24ක්  දැනුම කේන්ද්රීය ආර්ථිකයට බුද්ධිමත් ජන සමාජයක් නිර්මාණය කළ යුතුයි
දැනුම කේන්ද්රීය ආර්ථිකය ගොඩනැගීම සඳහා බුද්ධිමතුන්ගෙන් සපිරි ජන සමාජයක් නිර්මාණය කළ යුතු බවත් ඒ සඳහා විවෘත ප්රජා විශ්වවිද්යාල 24ක් දිස්ත්රික්ක 24 තුළ නිර්මාණය කළ යුතු බවත් විපක්ෂ නායක සජිත් ප්රේමදාස මහතා පැවසීය උගතුන්ගේ බුද්ධිමතුන්ගේ අවස්ථාව මේ නිසා වැඩි වන බවත් වැඩි වැඩියෙන් උගතුන් බුද්ධිමතුන් හා විද්වතුන් බිහි වන බවත් මේ තුළින් උසස් අධ්යාපනයට බොහෝ අයට ප්රවේශය ලැබෙනවා මෙන්ම ඉහළ නිපුණතාව සහිත රැකියාවකට යා හැකි පරපුරක් නිර්මාණය වන බවත් ඊට අමතරව ජීවිත කාලය පුරාම ඉගෙනීමේ ක්රියාවලිය ප්රවර්ධනය කළ හැකි බවත් මේ ප්රජා විවෘත විශ්වවිද්යාල සංකල්පය නාගරික හා ග්රාමීය සංවර්ධනයට ඉවහල් වන බවත් මේ තුළින් නම්යශීලී උපාධි වැඩසටහන් නම්යශීලී ඉගෙනුම් විකල්ප හා ප්රජා සහභාගීත්ව වැඩපිළිවෙළ ක්රියාත්මක බවත් විපක්ෂ නායකවරයා පැවසීය ඒ අනුව සමගි ජන බලවේග රජයක් තුළ විවෘත ප්රජා විශ්වවිද්යාල සංකල්පය රාජ්ය හා පෞද්ගලික හවුල්කාරීත්වය තුළ ආරම්භ කර උගතුන් බුද්ධිමතුන් ජන සමාජයේ බිහි කරන දැවැන්ත අධ්යාපනික සංවර්ධන වැඩසටහනට යොමුවන බවත් මේ සඳහා අපේ රටේ දූදරුන්ගේ හා තාරුණ්යයේ ප්රවේශය වැඩිවන විට නිපුණතාවෙන් ඉහළ රැකී රක්ෂා කළ හැකි ශ්රම බලකායක් නිර්මාණය වන විට වයස් භේදයකින් තොරව වැඩිහිටි ප්රජාවට අධ්යාපනයට යොමුව උපාධි ලබාගත හැකි මාර්ගය සකස් වන බවත් විපක්ෂ නායක සජිත් ප්රේමදාස මහතා පැවසීය විපක්ෂ නායක සජිත් ප්රේමදාස මහතා මේ බව කියා සිටියේ මහනුවර උඩුනුවර දවුල්ගල වැලිගල්ල උඩුඅළුදෙණිය මහ විද්යාලයට සක්වල සුහුරු පන්ති කාමර ලබා දීමේ වැඩසටහනේ 351 වැනි අදියර යටතේ රුපියල් 1177000ක් සුහුරු පන්ති කාමර උපකරණ සහ ශබ්දකෝෂ රැසක් පරිත්යාග කිරීමේ අවස්ථාවට එක්වෙමිනි මෙහිදී පාසල් සංවර්ධන ගිණුමටද රු ලක්ෂයක මුදලක් පරිත්යාග කළේය මේ තුළින් ප්රශස්ත ශ්රම බලකායක් නිර්මාණය වන බවත් ඊට අමතරව ඉහළ සාක්ෂාරතාවක් ඇති කරගත හැකි බවත් එවිට කිසිම දේශපාලනඥයකුට රටේ ජනතාව දූදරුවන් රැවටිය නොහැකි බවත් රටේ බහුතරයක් රටේ නීති සම්පාදන ක්රමය ගැන අවබෝධයක් නොමැති නිසා ප්රභූන් කියන දේ අසා රැවටෙන වහල් සංකල්පයෙන් අප මිදිය යුතු බවත් රටේ ප්රභූන් කියනවාට වඩා ජනතාවට සත්ය තේරුම් ගත හැකි පරපුරක් නිර්මාණය කළ යුතු බවත් විපක්ෂ නායකවරයා මෙහිදී පැවසීය ඉංජිනේරු වෛද්ය නීතිය තොරතුරු තාක්ෂණය යන ක්ෂේත්ර හැරුණු කොට විශේෂයෙන් කලා ක්ෂේත්රයේ සියලු උපාධි විභාග සමත්ව රැකියාවක් නොමැතිව සිටින බවත් අවසානයේ ඔවුන්ට හිමිවන්නේ මහපාර බවත් මහපාරේ උද්ඝෝෂණය කර කර රැකියා ඉල්ලා සිටින බවත් අප රටේ එසේ වුවත් ලෝකයේ බොහෝ රටවල දක්ෂ උපාධිධාරීන් සොයා ගෙන විශ්වවිද්යාලයේ අවසන් වසරේම රැකියා ලබාදීමට විවිධ සමාගම් ඉදිරිපත් වන බවත් එම නිසා අධ්යාපන ක්රමයේ පැහැදිලි සාධනීය වෙනසක් සිදුකළ යුතු බවත් විපක්ෂ නායක සජිත් ප්රේමදාස මහතා පැවසීය